da id da en en nl sv de en da de da da en da sv da hbs_lat da da da de cs de da da da da da da de da da de da da de da da en la ml da sv da nl da de da da en da la da da da da da en da da da da en da da fr en fr de de de en en en de da da en da da de da de de en da da da da da en da da da da da da da da da da da da da da da da da da da da da da da da da da da da da da en da el de el fr el da en da
Forælder-INFO - Fodbold - Sportsgrene - Jystrup IF
Fodboldstøvler - Tips og bytning
Info om at være frivillig
Forældre er uundværlige medspillere for børnefodbolden!
Træningen er lagt an på at børnene skal have så mange boldberøringer som muligt. Vi spiller også øvelseskampe med fokus på god adfærd og fairplay som kommer børnene til gode når de kommer ud og møder andre hold til stævner og senere turnering.
Trods dette fokus må man ikke glemme at fodbold er en kontaktsport og det er derfor vigtigt at dit barn har sit basisudstyr i orden så vi undgår skader. Derfor skal dit barn have fodboldstøvler og benskinner på, både til træning og når vi er ude til kamp. Det er ligeledes en god idé at de har en drikkedunk med vand med.
Klubben sørger for spillertøj bestående af shorts, T-shirt og strømper til brug ved stævne og turneringskampe. I menuen i venstre side kan du læse om vores støvlebytteordning.
Som forælder er du ansvarlig for at:
Hjælpe spillerne med at have udstyret i orden til både kamp og træning.
Melde afbud i god tid ved forhindring af deltagelse i kamp.
Støtte holdet fra siddelinjen, eventuelt med anerkendende og positive tilråb.
Finde en anden forældre til at køre/vaske tøj, ved forhindring i forhold til holdlederens liste.
Holde sig opdateret om holdets aktiviteter via holdsiden: www.jystrupif.dk/fodbold/ungdom.
Holde sig opdateret om klubbens aktiviteter: www.jystrupif.dk/fodbold.
Betale kontingent senest 4 uger efter sæsonstart.
Som forældre til et eller flere børn der spiller fodbold i Jystrup IF, er det dit ansvar at holde dig orienteret om holdets aktiviteter, via holdets side her på hjemmesiden. Hvis der sker ændringer som forældre og spillere skal være opmærksomme på, orienterer træneren via holdsiden. Du er naturligvis også altid velkommen til at tale med træneren før eller efter træning, hvis du har spørgsmål.
Det at skabe et trygt miljø for børnene kræver også forældrenes tilstedeværelse ved de mindste årgange. Det er derfor vigtigt at du er til stede ved både træning og til stævnerne, alternativt skal du sørge for at dit barn er ifølge med en voksen, som barnet er tryg ved, så der er en til at trøste eller tørre en næse hvis behovet opstår.
Til stævner er ros og positive tilråb velkomne men kun træneren dirigere børnene. Dette er meget vigtigt for at undgå at børnene bliver forvirrede og usikre.
Det er sjovt at vinde men det er ikke vigtigt..!
Du er som forælder en uundværlig medspiller for børnefodbolden. Husk at det du siger og gør opfattes af dit barn som acceptabel adfærd - tænk derfor over hvordan du agere i kampens hede.
Dansk Boldspil Union har udarbejdet ti bud for at skabe opmærksomhed blandt forældre omkring opførsel og fair play i forbindelse med kampene for de yngste spillere.
Mød op til træning og kamp – dit barn sætter pris på det
Forhold dig i ro på sidelinjen – lad børnene spille
Ophold dig kun langs den ene sidelinje – og i god afstand til trænere og spillere
Respekter trænerens beslutninger – vær positiv og støttende
Respekter dommerens beslutninger - se på dommeren som en vejleder
Skab god stemning ved kampene – byd fx. udeholdets forældre på kaffe
Spørg om kampen var spændende og sjov – ikke om resultatet
Sørg for rigtigt og fornuftigt udstyr – overdriv ikke
Bak op om holdets og klubbens arbejde – din indsats bliver værdsat, ikke mindst af dit barn
Husk på, at det er dit barn som spiller fodbold - ikke dig!
Jystrup Idrætsanlæg | Skjoldenæsvej 65 | 4174 Jystrup | CVR nr: 29701024 | E-mail: info@jystrupif.dk